Ponent manté viva la tradició dels Tres Tombs de Sant Antoni – Comarques de Ponent\nPonent manté viva la tradició dels Tres Tombs de Sant Antoni\nEl ritu principal dels Tres Tombs consisteix a donar tres voltes amb els cavalls, carros, altres animals de tir i actualment amb maquinària agrícola per l’interior de la població. Per això, aquest ritu s’anomena Tres Tombs. Antigament es donava tres voltes al voltant d’un espai on es feia una gran foguera feta amb ramatge verd. Un cop el cristianisme té major presència, els tombs es fan al voltant de l’església de Sant Antoni o, en el seu defecte, a la imatge del sant, des d’on es fa la benedicció dels animals. En molts indrets és costum portar mascotes com gats, gossos i ocells per ser beneïts.\nAquest diumenge dia 17 de gener, coincidint amb la celebració de la diada de Sant Antoni Abat, els Tres Tombs se celebraran a Balaguer i a la Sentiu de Sió (Noguera), a Els Arcs i a Linyola (Pla d’Urgell), i a Sanaüja (Segarra), entre d’altres.\nDilluns està previst que se celebrin a Butsènit d’Urgell (Noguera) i el diumenge 31 de gener a Tàrrega (Urgell).\nEstà previst que hi participin més d’un centenar de tractors i una desena de carrosses, que ompliran la plaça del Mercadal, el passatge Gaspar de Portolà, el Pont Nou i un tram de l’avinguda dels Països Catalans a partir de les 12 del migdia. A la plaça, desenes d’animals de companyia, els tractors i les carrosses rebran la benedicció per part del rector de la parròquia de Balaguer. L’organització premia les millors carrosses.\nA l’acabar els tradicionals Tres Tombs, se celebrarà un dinar popular i una sessió de ball.\nEls Tres Tombs es complementaran amb un mercat de productes de proximitat. La festa començarà a primera hora del matí amb un esmorzar popular a base de xulles de porc fregides al pavelló poliesportiu. A continuació obrirà, a la plaça Planell, el mercat, la mostra d’animals de corral, les passejades en ruc i l’exhibició de falconeria a càrrec de Vicente Sánchez. A les 12 del migdia s’iniciaran els tradicionals Tres Tombs amb la benedicció dels participants. La jornada finalitzarà amb dinar per als genets i a la tarda hi haurà bingo.\nLa capital de l’Urgell no acollirà la festa fins el diumenge 31 de gener. El recorregut s’iniciarà a 2/4 de 12 del migdia amb la benedicció a la Plaça de Sant Antoni. Tot seguit, els participants encapçalats pel pendonista s’adreçaran cap a la plaça del Carme per reviure els Tres Tombs. Centres escolars, entitats i agricultors de la zona desfilaran fent gala dels seus quadres escènics. Imatges de la vida rural s’alternaran amb d’altres sobre temes d’actualitat, sovint impregnades de reivindicació a favor del territori.\nEls organitzadors, la Societat de Sant Antoni Abat, premien les millors creacions en les categories de tema agrícola i tema lliure. Al seguici no faltaran elements de la cultura popular com els gegants o Lo Tossino, símbol de festa del bestiari targarí.


El blog de l'hort: d’abril 2014\nCeps i bròquils llucats.\nAra ja fa una colla de dies que no donem un cop d'ull als ceps i bròquils llucats. Després de podar els ceps una colla de nens i nenes deien que estaven morts i que allò només era "un tros de fusta"... La primavera confirma que no tenien raó. Els bròquils, com podeu veure a les fotografies, han crescut molt!\nEl cicle dels horts roda i roda. Sembla que tornarem a tastar el raïm i , potser, el bròquil llucat.\nPublicat per Senyor i a 15:30 Cap comentari:\nEnguany no ha estat possible aprofitar la gran festa de l'escola per trasplantar enciams. La pluja no ens va permetre gaudir de la diada, encara que ho vam intentar, un xàfec ens va deixar clar que no era el millor dia per treballar als horts. Malgrat tot, el divendres els nens i nenes de cicle inicial van agafar el planter d'enciam meravella, i... a trasplantar.També van trasplantar les diferents plantes que ells havien portat de casa per millorar el nostre pati. Evidentment després d'aquesta feinada calia regar.\nEls hortolans de cicle inicial...genials!\nUn Sant Jordi ple de lliris.\nAviat serà festa gran a l'escola, aprofiteu-la per donar un cop d'ull als molts lliris blancs que embelleixen els nostres patis.\nEl pati es vesteix de primavera.\nAprofiteu aquests últims dies del segon trimestre per donar un cop d'ull al pati. Al jardinet de l'olivera que el presideix podeu gaudir de la bellesa efímera del lliri blau ( Iirs germanica ). Cal dir, però, que aquest any una colla de lliris blancs no embelliran els nostres patis perquè alguns nens els han trinxat. Aprofiteu per veure el regal que ens fa el romaní ( Rosmarinus officinalis) en flor!. Les jardineres, plenes de maduixeres ( Fragaria vesca ) també estan en plena floració.\nLa primavera al Sant Jordi ... espectacular!\nAhir els companys de segon van sembrar pastanagues. Primer amb el rasclet calia remoure una mica la terra. Un cop escampades les llavors que tothom tenia a la mà, les van colgar amb el rasclet i amb la pala vam prémer una mica.Finalment la imprescindible feina de regar.\nJa tenim el primer hort acabat. Ara cal tenir-ne cura per poder collir en uns mesos les cebes tendres que hem trasplantat i les pastanagues que hem sembrat.\nDivendres passat la gent de sisè va continuar la feina començada dimarts pels seus companys de cicle.Després de collir els espinacs del segon hort, amb la fanga i les aixades van preparar la terra. Cal retirar totes les restes vegetals i desfer els grumolls de terra. Aquesta setmana deixarem l'hort en condicions òptimes per trasplantar enciams la diada de Sant Jordi.També van ajudar a arrencar les males herbes que omplien l'hort on tenim els alls tendres i els bròquils llucats.\nAbans de marxar de vacances deixarem l'hort preparat i també sembrarem pastanagues a l'hort on hem trasplantat les cebes tendres.\nPublicat per Senyor i a 8:52 Cap comentari:\nCom estan els ceps?\nA l'entrada del passat 4 de febrer titulada "Els podadors de segon", vam veure com els nostres companys podaven els ceps. Amb les tisores de podar van tallar les branques supèrflues, mortes, malaltes dels nostres sis ceps, per deixar-los en millors condicions de fructificar. Dos mesos després donem un cop d'ull als ceps...\nUna colla de nens i nenes comentaven , a l'hora de l'hort, l'aspecte dels ceps i feien la pregunta: "Vols dir que no estan morts ?". Les fotografies responen la vostra pregunta.\nRecordeu les flors dels ametllers?\nA l'entrada del 10 de març "Regal al pati de l'escola" , recomanava donar un cop d'ull als ametllers del pati i gaudir del regal visual i olfactiu que ens feien amb la seva florida.\nAvui , si la pluja us deixa sortir al pati, veureu que en un dels ametllers no queda cap flor, però on hi havia una flor tenim un nou regal .... Algú pot explicar-me el que mostren les properes fotografies ?\nSembla que enguany els ametllers estaran "molt enfeinats".\nEn aquest mes estem gairebé al límit de tota possibilitat de gelades i en la majoria de les zones s'aprofita per trasplantar. Però si torna el fred, pot fer molt mal a alguns conreus, per això cal protegir les plantes més sensibles. Si s'alternen les pluges amb els dies càlids poden aparèixer malalties: podridures en planter, míldiu ( malaltia produïda per fongs que ataca a fulles i tiges i a vegades el fruit ) , oïdi ( els fongs ataquen els brots, que deixen de créixer). Cal preparar la terra per trasplantar i sembrar.\nCollita: carxofes, cols, escaroles, espinacs, maduixes, pèsols, faves, enciams, naps, porros, ravenets, remolatxes, pastanagues.\nSembra:carbassons, cards, xirivies, espinacs, escaroles, mongetes de enramada, blat de moro, naps, patates, raves, remolatxes, pastanagues.\nTrasplantament : albergínies, carbassons, cebes, cols, enciams, tomàquets, pebrots.\nRecordeu que a l'abril cada gota val per mil....\nTrasplantadors de segon.\nAhir la gent de segon va continuar la feina que aquests dies ens ocupa a l'hort: trasplantar cebes tendres. Molt aviat farem una nova feina per acabar el primer hort, que serà sembrar pastanagues.\nAlgú pot explicar-me la diferència entre sembrar i trasplantar?


IVC > Arts escéniques > Programació > Teatre Arniches d'Alacant > TUPPER SEX\n31 de gener de 2020 · Alacant · Teatre Arniches\nTupper Sex és una història contada des de l'humor, perquè el personatge viu els seus conflictes i els seus èxits sempre de manera positiva.\nUna dona, amb edat molt pròxima a la de la jubilació decideix canviar la seua vida i prendre les regnes ella mateixa. Per a aconseguir-ho, haurà d’enfrontar-se al mercat laboral després d'anys de dedicació a la vida familiar, les tasques domèstiques i la cura de les persones que l’envolten. Activitats relegades a la invisibilitat de l'espai privat, però indispensables per a mantindre l'equilibri emocional i del benestar de la societat.\nTupper Sex és una comèdia que pretén visibilitzar una realitat social: la situació de les dones majors de hui. La protagonista dona veu en aquesta comèdia a tantes altres dones de la seua generació, amb missatges positius i reals, que reivindiquen l'autonomia de la dona i la seua presència en l'espai públic.\nXst! Els nostres amics de la Trócola es llancen a la producció d'una obra de text. I com diu La Pata Brava, “cal canviar el món; almenys, el meu”.\nActriu: Inés Sanmartín\nActriu secundària: la Pata Brava\nAnimació i il·lustració: La Pata Brava\nEspai sonor i composició: José Monreal, Aritx Sardina


Anàlisi dels estats financers. Aplicacions sectorials d'anàlisi d'estats financers. Influència del sector econòmic en els estats finnacers de l'empresa. Actualització de fluxos d'efectiu. estudi estàtic i dinàmic de la situació financera de l'empresa, valoració i interpretació dels seus estats financers i valoració financera de ràtios.


Abraham B. Yehoshua: "La literatura té por de posar la moralitat a primera línia"\nReferentAutor clau en la literatura israeliana, Abraham B. Yehoshua (Jerusalem, 1936) presenta la seva última novel·la traduïda al castellà, 'El cantar del fuego' (Duomo Ediciones), en què una història íntima es tenyeix de profund missatge polític\nCARME RIERA SANFELIU Actualitzada el 06/06/2012 00:00\n260x366 L'escriptor va pronunciar la conferència El novel·lista com a ciutadà al Centre de Cultura Contemporània de Barcelona. / PERE VIRGILI L'escriptor va pronunciar la conferència El novel·lista com a ciutadà al Centre de Cultura Contemporània de Barcelona. / PERE VIRGILI\nNomés donar la mà, alerta, afable, que portarà l'entrevista al camp de la literatura. Diu que fa massa dies que parla de política. Efectivament ho intenta, però l'autor d' Una dona a Jerusalem és plenament conscient que la seva obra és indissociable de la realitat del seu país i de la del poble jueu.\nUn personatge d' El cantar del fuego no vol tornar a Israel. Per què?\nLa raó principal és la mort del seu fill soldat per foc amic, molt més dolorosa que si l'hagués matat l'enemic. Aquesta tragèdia l'ha fet explotar. N'ha tingut prou de la identitat jueva, vol fer una pausa, prendre distància del pes que això comporta. Parlar constantment de mort, de l'Holocaust, celebrar Dies de la Memòria sobre els nostres desastres...\nCosta aguantar aquest equipatge? Voldria abandonar-lo?\nNo voldria allunyar-me del país perquè hi estic molt vinculat. Sento una responsabilitat pel futur dels meus fills i néts, vull que puguem assolir la pau amb els palestins, i com a ciutadà i novel·lista he de fer el que pugui perquè sigui així.\nHi ha possibilitat de construir la pau, la responsabilitat la té Israel, si vol evitar l'amenaça atòmica de l'Iran ha d'establir la pau amb Palestina, perquè així Teheran perdrà l'excusa per atacar. Busquem la pau per acabar amb la violència però també per reafirmar la nostra identitat, perquè no estigui només vinculada a la memòria del desastre, del que ens ha passat i de tots els errors que hem comès.\n¿Com va respondre al poema en què Günter Grass criticava Israel?\nEl que va dir és inacceptable però jo sempre voldré escoltar-lo com a escriptor. Encara que sigui desagradable. Vull entendre la motivació del seu discurs, grans artistes han sigut també grans antisemites. Necessito entendre com pensen perquè d'aquesta manera els coneixes i pots combatre millor els teus enemics.\nPer què creu que vostè és una veu important al seu país?\nAvui ets important i demà no... Però en definitiva, el meu cercle d'escriptors -David Grossman i Amos Oz, entre d'altres- som rellevants perquè la societat vol escoltar-nos, fins i tot si no estan d'acord amb el que diem. Respecten molt més la visió d'un escriptor que la d'un polític, perquè ve del cor, de la moral. Treballem amb l'idioma i això ens dóna una capacitat especial per analitzar el discurs públic.\n¿Com s'acosta, com escriptor, a Palestina?\nIntento entendre'ls utilitzant el mateix mecanisme pel qual creo un personatge: posant-me en el seu lloc. M'ajuda la família de la qual vinc: el meu pare era professor d'història àrab, així que per a mi són com cosins llunyans. El protagonista de la meva primera novel·la, El amante , era el Naim, un àrab de 14 anys. Vaig estar molt satisfet de trobar el personatge en la meva memòria. Me'l vaig estimar molt perquè vaig endinsar-m'hi, m'hi vaig identificar. I ara és un llibre que agrada als àrabs i de lectura obligada a les escoles jueves.\nLa seva última novel·la, Caritat espanyola , l'ha situada aquí.\nSí, neix d'un viatge que vaig fer a Santiago de Compostel·la. La ciutat em va deixar impressionat. A l'hotel hi havia un quadre inquietant. S'hi veia una dona jove donant el pit a un home gran a la presó. Era una història de l'època romana, sobre un pare sentenciat a morir de gana i una filla que l'alimenta. Tota aquesta complexitat em va atraure molt. Ja sóc un escriptor molt vell i volia parlar sobre la creació artística. El centre de la història és un cineasta israelià que visita Espanya per veure una retrospectiva de la seva obra.\n¿Com veu les generacions d'escriptors joves del seu país?\nEstan cansats, no segueixen la tradició de la nostra generació. Abans la situació política era força blanca o negra, ara hi ha molts matisos i opinar no és gens fàcil. Les generacions més grans ens movem entre dos sentiments: solitud i solidaritat. D'una banda necessitem estar sols per crear, i de l'altra ens sentim forçats a involucrar-nos en la vida política del país. És un pols que els més joves no viuen.\nHa perdut força, la literatura?\nMira: imaginem que només poguéssim salvar deu novel·les del segle XX, sabent que tota la resta es cremarien. Estic segur que la majoria serien de la primera meitat de segle. En totes les altres arts també excel·leixen les obres de la primera meitat. Els escriptors d'abans s'encarregaven de qüestions morals, ara la literatura té por de posar la moralitat a primera línia.\nHa perdut l'autoritat davant altres esferes. La psicologia, per exemple. Si a Crim i càstig Dostoievski hagués analitzat psicològicament la infància de Raskòlnikov, no hi hauria judici moral. I ara aquesta anàlisi es fa molt. La gent ja no espera que la literatura els sacsegi. Hauria de ser un laboratori de qüestions morals que no trobaràs a la sala del psicòleg, als mitjans, ni al jutjat.\nAls mitjans tampoc?\nNo, perquè mai aconseguiran que t'identifiquis amb els problemes. Te'ls explicaran però només la literatura farà que te'ls sentis teus.


El Rubius, els diners i les excuses del senyor Burns - Regió7\nEl Rubius, els diners i les excuses del senyor Burns\n01·02·21 | 21:02\nEl camí que farà el youtuber El Rubius cap a Andorra per estalviar-se una bona mossegada de la morterada que cobra cada mes no és nou. Més amunt de la Farga de Moles s'hi trobarà companys de professió com Vegetta777, Willyrex i TheGrefg, a més de pilots de motos i una baronessa apassionada de l'art. El cas del Rubius, però, crida l'atenció per l'especial acarnissament de molts tertulians cap a la decisió presa per l'estrella de Youtube, mentre passen de puntetes que serà veí de Maverick Viñales, Joan Mir o Pol Espargaró; o que Fernando Alonso, Dani Pedrosa, Alberto Contador i Carlos Moyá també han buscat avantatges fiscals a l'estranger.\nLa fixació a platós de televisió contra els youtubers s'emmarca dins d'una croada generacional i fa falta ser a Youtube i a TikTok per conèixer la versió d'una generació sencera, l'Alfa, que els aplaudeix. En aquestes plataformes hi ha una munió de joves wannabe disposats a defensar els seus ídols, tot i que, paradoxalment, els diners que aquests deixen de posar al pot comú serveixen per finançar la seva educació, l'atur -especialment dolorós el juvenil- o la lluita contra la covid. Ara que, és comprensible si veuen que els seus pares i avis continuen idolatrant, per exemple, Montserrat Caballé tot i els problemes que també va tenir amb Hisenda.\nEl periodista Juan Soto Ivars, fa uns dies en un article, definia a la perfecció a El Rubius i companyia com uns nois que, fent allò que el sistema els deia que no era el correcte, estar tancats tot el dia a l'habitació jugant a videojocs, han aconseguit més fama que Jorge Javier Vázquez. Joves de 20 i pocs anys i que en fa més de 10 que treballen sols gràcies al patrocini de grans marques i que, ara, una vegada han tingut les butxaques plenes, els ha posseït l'esperit del senyor Burns que tot ric té a dins.\nAgradi més o menys, el sistema vigent a Europa està basat en la cooperació de tothom segons les seves possibilitats per garantir el benestar del conjunt. Una aportació a Hisenda que retorna reconvertida en escoles, hospitals, cossos de seguretat i, malauradament, també, en forma d'algun xiringuito. Al·legar, però, a l'existència d'aquests per dir que el sistema no funciona i intentar apartar-se'n és una excusa barata i insolidària. El pitjor, però, és l'exemple egoista que traslladen a les generacions més joves. Segurament, a tu i a mi ens dol més el 24-30% que ens treu Hisenda cada mes de la nòmina que a ells aportar un 47%. Però aquí seguim, vivint amb vistes a Montserrat.


Principi de funcionament del separador de filtre i el seu ús i manteniment - Coneixement - YNT Petrochemical Machinery Equipment Co., Ltd\nPrincipi de funcionament del separador de filtre i el seu ús i manteniment\nEl separador de filtre és un dispositiu típic de separació de filtres, que inclou un filtre, el segon filtre i la carcassa metàl·lica i altres components, sobre aquesta base, el separador del filtre també està equipat amb vàlvula de clavegueram, vàlvula de drenatge, taula de caiguda de pressió, vàlvula de seguretat, i altres accessoris, que s'utilitzen per filtrar el material.\nQuan el material es troba en el separador del filtre, generalment es va reunir per primera vegada a la safata d'alumini i es va dispersar al filtre de coalescència des de dins cap a fora. Seguit pel primer pas per la capa del filtre per filtrar impureses sòlides; el segon pas a través de la capa de demulsificació, la separació d'oli i aigua emulsionada; el tercer pas per la capa de coalescència serà petites gotetes de coalescència de gotes d'aigua, instal·lant-se al ciment. I les petites gotes d'aigua resultants són més separades per l'acció repel·lent d'aigua del filtre de separació, i es col·loquen al dipòsit de sedimentació i són descarregades per la vàlvula de drenatge; Mentrestant, es recull combustible net a la safata de segon nivell a través del filtre de separació i es descarrega des de la sortida del separador del filtre.\nPer al separador de filtre, el seu estat de treball i la seva vida útil es basen principalment en la diferència de pressió per jutjar, si el filtre de coalescament s'ha bloquejat, aquesta vegada ha de reemplaçar el filtre de separador del filtre.\nEn circumstàncies normals, sempre que el separador de filtre instal·lat després del treball continu i continuat a llarg termini, generalment no obriu la neteja de la tapa. No obstant això, per no afectar el seu funcionament normal, no oblideu la necessitat de deflació a temps, ja que si l'acumulació d'excés de gas a la closca és perjudicial.\nAl mateix temps, és necessari posar un sediment després de cada operació de repostaje. És normal que l'aigua del sediment sigui normal. Si es constata que el sediment té impureses sòlides, cal identificar la causa i prendre mesures de tractament amb promptitud.http: //www.inocofiltration.com/


Kia posa al dia el Picanto i el Rio | ElMotordeGirona.cat\nKia Motors Europa mostra al Saló de Ginebra la renovació del Picanto, el model urbà del segment A de la marca coreana presenta una sèrie de millores visuals i dinàmiques que mantenen la seva competitivitat. Aquest redisseny del Kia Picanto millorat es distingeix per uns para-xocs davanter i posterior renovats, i la posada al dia de la característica graella ‘tiger-nose’ de Kia. El disseny exterior està realçat per les noves llantes d’aliatge de 14 polzades, un pack sport opcional en les variants de cinc portes, un nou motiu en la tapisseria i una consola més moderna. Es comercialitzarà als mercats europeus a finals d’aquest mes de març i tindrà 7 anys o 150.000 quilòmetres de garantia.\nPer primera vegada s’introdueix en el Picanto una gamma de dispositius prèmium opcionals, que inclou l’última generació del sistema d’àudio, vídeo i navegació de Kia, amb una gran pantalla de 7 polzades (disponible en el tercer trimestre d’aquest any). Els clients també podran encarregar un programador i limitador de velocitat, que augmenta el confort del conductor en viatges llargs. També s’ofereix ara una gamma de dos colors interiors -vermell o groc – que permeten al client personalitzar el Picanto.\nKia també anuncia l’actualització del Rio, el seu model més venut l’any 2014. L’equip de disseny del Rio a Corea ha renovat la graella frontal i ha creat un para-xocs davanter i uns fars antiboira nous. L’estètica del Rio queda rematada amb els nous dissenys en les llantes d’aliatge (disponibles en 15 i 16 polzades) i un nou para-xocs posterior. A més, s’han afegit dues noves tonalitats a la gamma de colors: Deep Blue (en el 5 portes) i Digital Yellow (en carrosseria 3 portes).\nL’habitacle del Rio s’ha millorat en afegir motllures cromades a les quatre sortides d’aire en el quadre de comandament i la consola central de nou disseny voltant de l’equip de so. Entre els nous dispositius opcionals del Kia Rio la nova generació del sistema AVN de Kia (àudio, vídeo i navegació), amb una pantalla de 7 polzades, més velocitat de processament i un càlcul de les rutes més ràpid. El renovat Rio es vendrà aquí amb dues motoritzacions, la 1.2 CVVT de gasolina, amb 84 cv i transmissió manual de 5 velocitats, i la dièsel 1.1 CRDi WGT de 75 CV amb canvi manual de sis marxes.\ntags: kia Picanto Rio\nprevious Els Ford GT i Focus RS, estrelles de la marca americana al Saló de Ginebra\nnext El nou llenguatge de disseny de Volkswagen pren forma amb l'Sport Coupé Concept GTE


La sala civil i penal de Tribunal Superior de Justícia de Catalunya (TSJC) ha citat a el president de la Generalitat, Quim Torra, a declarar com investigat el dimecres 29 de juliol per un presumpte delicte de desobediència al no retirar una pancarta dels presos de l' 1-O de la façana de la Generalitat.\nSabrià dispara contra Torra: "no va tenir sentit penjar una pancarta durant cinc dies"\nEn una provisió signada aquest dijous, el magistrat acorda citar-lo a les 10.00 hores després que "no s'ha obtingut cap resposta" de l'Oficina del president per fixar una data.\nEl jutge també acorda acceptar a l'associació Impuls Ciutadà com a acusació popular, després que hagin consignat la fiança estipulada.\nLa causa parteix de la Sala Contenciosa Administrativa del TSJC, que al novembre va veure possible "rellevància penal" en l'incompliment del termini per a retirar la pancarta amb el llaç groc de la façana del Palau de la Generalitat.\nEl tribunal va acordar la mesura cautelar de retirar la pancarta arran d'un recurs interposat per l'entitat Impuls Ciutadà, i va donar a Torra 48 hores des que va ser requerit personalment el 23 de setembre de 2019, però el president no va llevar la pancarta fins que, expirat el termini, es va ordenar que ho fessin els Mossos d'Esquadra.\nA les 15.35 hores d'aquest dia dos operaris van retirar la pancarta amb el llaç i al voltant de les 18.00 hores la Generalitat va penjar una altra amb el lema 'Llibertat d'opinió i expressió. Article 19 de la Declaració Universal dels Drets Humans'.\nEs tracta de la segona causa de Torra per presumpta desobediència: ja va ser jutjat per mantenir la mateixa pancarta sobre la llibertat dels presos en període electoral de les eleccions generals del 28 d'abril, per la qual cosa el TSJC li va condemnar a 18 mesos d'inhabilitació.\nEn aquesta segona causa s'investiga la presumpta desobediència en mantenir la pancarta durant els dies anteriors a les eleccions generals del 10 de novembre, i per la qual Impuls Ciutadà va presentar un recurs contenciós contra la Conselleria de Presidència de la Generalitat allegant la vulneració del deure d'objectivitat que preveu la Constitució.


Bona acollida de la Jornada Intercomarcal sobre cultius herbacis que ha organitzat ActelGrup, la cooperativa d’Almacelles i l’IRTA. | ActelGrup\nBona acollida de la Jornada Intercomarcal sobre cultius herbacis que ha organitzat ActelGrup, la cooperativa d’Almacelles i l’IRTA.\nInici / Notícies / Bona acollida de la Jornada Intercomarcal sobre cultius herbacis que ha organitzat ActelGrup, la cooperativa d’Almacelles i l’IRTA.\nMés de 200 agricultors i tècnics han participat en la XVII edició de la jornada enfocada al cultiu d’herbacis. Aquesta jornada tècnica és referent en el sector productor dels cultius d’extensius a Catalunya.\nEn aquesta edició, s’han abordat diferents temàtiques sobre el comportament en regadiu de les noves varietats de blat, ordi, pèsol i colza, així com la utilització i resultats de l’aplicació de diferents fungicides en vegetació i a la llavor en blats i ordis. També s’ha fet especial èmfasi en els avantatges de la utilització de llavor certificada.\nEls participants han rebut la informació tècnica mitjançant els diferents ponents que s’han situat a les diferents estacions d’assaig i que han pogut mostrar in situ l’evolució i resultats de les diferents tècniques aplicades.\nL’objectiu de la jornada és la transferència d’informació tècnica que pugui resultar d’utilitat per a una millor gestió de les explotacions extensives dels associats.\nLlegir més de:


Bones Pràctiques – Simposio Internacional Barcelona|Educación|Cambio\nPresentacions Bones Pràctiques 2020\nConsulti el llibre d’Abstracts\nAvaluació del canvi, de competències, de processos, del professorat, de continguts …\nInstruccions generals per a l’enviament de comunicacions\nLa presentació oral haurà de ser en espanyol o anglès. El tema a tractar serà sobre l’avaluació del i per al canvi.\nQuan enviï/n el seu treball, si aquest és acceptat, l’autor o els autors es compromet/en a ser al lloc i l’hora establerts per a la presentació oral. Les comunicacions de bones pràctiques es presentaran el dimarts 10 i el dimecres 11 de març de 2020 als espais previstos al programa del Simposi.\nLa persona o les persones que presentin la comunicació hauran d’estar inscrites al Simposi (excepte les persones que pertanyin a escoles que reben visita).\nEl termini per a la presentació de comunicacions s’acaba el 22 de novembre de 2019 a les 23.59 hores. No s’admetran canvis a les presentacions un cop finalitzat aquest termini.\nTotes les notificacions es realitzaran per correu electrònic, per la qual cosa és requisit indispensable indicar clarament l’adreça electrònica de la persona que presenti la comunicació.\nL’acceptació o el rebuig de les comunicacions es notificarà per correu electrònic a l’adreça indicada en el moment d’enviar la comunicació. Posteriorment s’informarà de l’espai i l’hora de l’exposició. Les normes de presentació i els detalls de planificació s’inclouran en aquest enviament i els enviaments següents.\nL’enviament del resum pressuposa l’acceptació íntegra d’aquests criteris. El resultat de l’avaluació de les comunicacions per part del Comitè Científic serà inapel·lable. L’Organització rebutjarà les comunicacions que no s’adaptin a les normes exposades.\nGuia per a la presentació de Bones Pràctiques\nNivell Educatiu (al qual es refereixen les Bones Pràctiques)\nÀrea Temàtica (Avaluació del canvi, Avaluació de competències, Avaluació de processos, Avaluació de professorat, Avaluació de continguts i uns altres…)\nElement innovador que es destaca\nResum de la pràctica (150 paraules, per a publicar en el programa)\nDescripció de la pràctica (Temps de presentació: 45 min.):\nSuport Visual que s’utilitzarà\nMaterial i requisits tècnics necessaris\nPer rebre informació relativa a l’IV Simposi, premi aquí:\nSol-licitud d’ Informació


Trifón Medrano Elurba - Viquipèdia, l'enciclopèdia lliure\nTrifón Medrano Elurba\n17 febrer 1937 (24/25 anys)\nTrifón Medrano Elurba (¿Madrid 1912? - Bilbao, 17 de febrer de 1937) fou un dirigent comunista espanyol.\nEra membre d'una família obrera i treballava en un taller. El 1932 participà en el II Congrés de la Unió de Joventuts Comunistes d'Espanya (UJCE) en el que en va resultar escollit secretari general. Durant aquest període aprofita per formar-se políticament a l'Escola Lenin de Moscou al costat de la catalana Lina Odena.\nEl 1934 inicia els primers contactes amb les Joventuts Socialistes d'Espanya (JJSS) de cara la futura unificació de les dues organitzacions. En les converses hi participarien per UJCE Trifón Medrano, Segismundo Álvarez i Fernando Claudín, i per les JJSS Federico Melchor, Segundo Serrano Poncela i Santiago Carrillo. Com a resultat de les converses naixerien les Joventuts Socialistes Unificades el 1935.\nEl 6 de febrer de 1936 fou detingut per ordre del governador civil després de fer un míting a La Solana (Ciudad Real) per acusar al govern republicà d'assassinar minaires a la revolta d'Astúries de 1934. A les eleccions generals espanyoles de 1936 formà part de la candidatura del Front Popular per la província de Ciudad Real representant al PCE. Va obtenir 79.329 vots, però no fou escollit.\nEl març de 1936 el delegat de la Internacional Juvenil Comunista, Vittorio Codovilla, el convidà a viatjar a Moscou juntament amb Carrillo, Melchor i Felipe Muñoz Arconada per a discutir els problemes de la unificació. Allí conegué Gueorgui Dimitrov i s'entrevistaren amb els dirigents del Komsomol soviètic. Finalment, Carrillo fou nomenat secretari general de la JSU i Medrano secretari d'organització.\nEl 5 d'abril de 1936 participà en el Míting de Las Ventas amb José Díaz, Largo Caballero i Carrillo anunciant la unificació de les dues organitzacions i la futura unificació del PSOE i del PCE a exemple del PSUC a Catalunya, que no arribaria a consumar-se.\nEl cop d'estat del 18 de juliol de 1936 el va sorprendre a París, on havia anat amb Carrillo i José Laín a entrevistar-se amb el delegat de l'IJC, Raymond Guyot. Juntament amb Luis Araquistáin i Rodolfo Llopis intentaren tornar a Espanya després d'un viatge accidentat via Gallarta fins a Madrid. Poc després marxà a Torrelavega, on s'incorporà a una columna que intentava recuperar Aguilar de Campoo i obrir una ruta fins a Madrid. L'ofensiva fracassà i marxà a Bilbao, on s'entrevistà amb Juan Astigarrabia, cap del Partit Comunista d'Euskadi. Després s'incorporà a un batalló d'Otxandio i tornà a Madrid via Puigcerdà.\nEl novembre de 1936 s'incorporà al Cinquè Regiment i participà en el Congrés Provincial de la JSU d'Alacant i el Congrés Nacional de la JSU a València de gener de 1937, en la que fou confirmat en el seu càrrec. Pel febrer marxà cap a Bilbao per tal d'organitzar-hi les JSU. El 17 de febrer de 1937 va morir juntament amb Luis Rodríguez Cuesta i Agustín Zapiraín Aguinaga (secretari d'organització de la JSU basca) a causa de l'explosió accidental d'un projectil al local de la Unión y el Fénix del carrer Arenal, 3 de Bilbao on estava fent un míting.\n↑ CÓZAR - Elecciones a Cortes 1936\nTrifón Medrano al web sbhac.net\nDesconegut Secretari General de la UJCE\n1932-1936 Succeït per:\nSantiago Carrillo Solares (JSU)\nObtingut de «https://ca.wikipedia.org/w/index.php?title=Trifón_Medrano_Elurba&oldid=19429116»\nLa pàgina va ser modificada per darrera vegada el 5 gen 2018 a les 10:19.


Iglesias oferirà a Sánchez ser el seu vicepresident - Regió7 :: El Diari de la Catalunya Central\nIglesias oferirà a Sánchez ser el seu vicepresident\nMariano Rajoy assegura que no s'ha plantejat fer un pas enrere\nefe | madrid 05.05.2016 | 00:00\nMariano Rajoy, ahir, en una entrevista a la Cadena Ser paco campos/Efe\nEl líder de Podem, Pablo Iglesias, té tanta confiança en els beneficis electorals de la coalició amb Izquierda Unida (IU) que va assegurar que oferirà a Pedro Sánchez ser el vicepresident d'un govern presidit per ell. Iglesias va donar força a la idea que superaran el PSOE a l'inici de la precampanya electoral, donant per fet un hipotètic èxit el 26 de juny que també es comença a vendre animadament per part d'IU. Alberto Garzón va insuflar optimisme sobre l'aliança assegurant que els dos partits junts aspiren a superar els 90 escons socialistes i ser la primera o la segona força al Congrés.\nAquest atac d'entusiasme, quan ni tan sols està tancat l'acord entre Podem i IU, pretén en primer lloc desgastar el PSOE, a qui Podem necessita seguir esgarrapant votants per créixer. Però, al mateix temps, respon a una estratègia de mobilització de l'electorat davant el risc que una forta abstenció penalitzi les seves opcions electorals. La caiguda de la participació és des de fa temps una de les preocupacions dins de la formació i Podem sap que, a més, ha de recuperar els votants desencantats amb el seu paper durant les negociacions.\nIglesias va assegurar que es va equivocar en al·ludir a la "calç viva" en el debat d'investidura de Pedro Sánchez al Congrés i que aquesta expressió "sobrava". Va asseverar que en el seu primer discurs va fer una menció a l'anomenada "guerra bruta" contra ETA que considera "correcta" perquè "el passat cal evitar-lo", però que en el segon -en què va al·ludir a la "calç viva"- es va equivocar. Per part seva, el portaveu del Comitè Electoral del PSOE, Antonio Hernando, va retreure al líder de Podem que després de pretendre encapçalar la nova política, ara vulgui liderar, amb la seva aliança amb IU, "la vetusta esquerra, l'esquerra comunista obsessionada" amb superar els socialistes. El portaveu socialista al Congrés va recordar que Iglesias era dels que deia que "ja no hi havia esquerra i dreta" i que aquest debat ideològic estava superat.\nParal·lelament, el president del govern en funcions i líder del PP, Mariano Rajoy, va assegurar en una entrevista a la Cadena Ser que durant aquests quatre mesos no ha pensat en cap moment a renunciar a la seva candidatura ni a fer cap pas enrere en el lideratge del PP, i que tampoc no s'ho planteja ara. "Crec que estic en un bon moment", va dir, i "la meva voluntat és seguir mentre em senti bé, amb ganes i estigui fresc". També va rebutjar la possibilitat de fer unes primàries al PP per escollir el candidat a les eleccions del 26-J. Segons Rajoy, els estatuts del partit no ho preveuen i aquesta qüestió es podrà debatre, en tot cas, quan se celebri el congrés del PP per elegir el nou president.\nEl vicesecretari general de Ciutadans, José Manuel Villegas, va afirmar que el president del govern en funcions "no se sent còmode" en els debats electorals ni en una taula de negociació, perquè "no se sent còmode en aquesta nova etapa democràtica" "L'Espanya en què ell se sent a gust és la de les majories absolutes", però aquesta no tornarà i, per tant, "o t'adaptes o deixes de ser útil per als espanyols", va advertir el número dos de Ciutadans al líder del Partit Popular.


AutoGas: mobilitat ecològica disponible avui i per a tots - Blog d'Enginyers Tarragona\nAutoGas: mobilitat ecològica disponible avui i per a tots\nby Antoni Blanquez Aragonés on 21/04/2017 • 0 Comments\nMés de 25 milions de vehicles en tot el món, 15 milions d’ells a Europa, utilitzen com a carburant l’AutoGas o GLP (Gas Liquat del Petroli) d’automoció. Aquest combustible alternatiu, mescla de propà i butà, ofereix idèntiques prestacions que els tradicionals, però reduint les emissions quasi per complet, el que el converteix en una solució ecològica per al transport i que ja està a disposició dels usuaris A Espanya estan matriculats uns 50.000 vehicles a AutoGas, una xifra “encara per sota del potencial d’aquest carburant”, senyala Jaime Fernández-Cuesta, Director Ejectiu de GLP de Repsol, distribuïdor líder a España.\n“Totes les anomenades energies alternatives jugaran un paper” per aconseguir una mobilitat sostenible, “però l’única acabada a dia d’avui per infraestructura, autonomia i flexibilitat és l’AutoGas”, afegeix Fernández-Cuesta. En un context en el que les grans ciutats europees s’enfronten a un problema de qualitat de l’aire, els vehicles a GLP redueixen les emissions d’òxids de nitrogen (NOx) a un 70% i fins a un 90% les de partícules respecte als combustibles convencionals, segons dades de l’Asociación Española de Operadores de GLP (AOGLP).\nUna infraestructura ja preparada Amb l’objectiu de que en el 2050 el 10% del parc automobilístic a la UE utilitzi energies alternatives, la Directiva Europea 2014/94/UE defineix al GLP com un dels combustibles que els Estats membres han d’impulsar, pel seu potencial per afavorir un transport baix en emissions tant en entorns urbans com en llarga distància. Els vehicles AutoGas són bi-fuel, és a dir, amb dos dipòsits (GLP i gasolina) que es poden utilitzar indistintament, però “els conductors circulen tot el temps possible amb GLP, perquè suposa un estalvi €/Km de fins un 40% amb les mateixes prestacions”, continua Fernández-Cuesta. El baix preu del GLP d’automoció i el fet de que el cost d’aquests vehicles sigui similar al dels convencionals, els fa molt competitius davant dels elèctrics i híbrids, que pràcticament dupliquen el seu import. La seva autonomia varia segons la mida del dipòsit de gas i de la motorització del cotxe. Amb un motor de 100 CV i un dipòsit de 74 litres s’arriba als 600 kilòmetres, que, si es combina amb l’ús del tanc de gasolina, s’amplien fins els 1.200 kilòmetres. En qualsevol cas, repostar GLP no suposa un problema.\nRepsol compta amb 369 estacions de servei que ofereixen AutoGas, a les que es sumen les d’altres operadors fins arribar a més de 500 punts de subministra. Una xarxa que, segons explica Fernández-Cuesta, “permet la mobilitat per tota Espanya amb plena tranquil·litat i que és capaç d’abastir a un parc d’automòbils cinc vegades superior al que circula actualment”. “A més a més, a diferència d’altres energies alternatives, aquesta xarxa es pot ampliar sense que impliqui una gran inversió o tecnologia”, afegeix.\nTags:GLP vehicle bi-fuel\n← El Port té pràcticament tancada l’ocupació de les 18 noves hectàrees del moll de la Química\nEl Govern tomba el cànon eòlic →


Així treballen sota les bombes els "cascos blancs" a Síria\nIntensos bombardejos castiguen el feu rebel sirià de Ghouta, d'on aquesta setmana s'han pogut evacuar una trentena de ferits greus en un intercanvi acordat amb el govern\nRedacció 31/12/2017 - 16.49 Actualitzat 31/12/2017 - 17.51\nLa guerra no respecta les festes. Ni per Nadal ni per Cap d'Any, els habitants de Síria poden respirar tranquils. Els bombardejos es succeeixen dia rere dia. No hi ha treva.\nJa són gairebé 7 anys de guerra i les xifres de morts, fins ara mig milió, no paren de créixer. Síria tenia 24 milions d'habitants, i més de la meitat ja són desplaçats o refugiats. Els que s'hi han quedat viuen un malson diari.\nEl principal feu rebel a Síria, Ghouta, als afores de Damasc, ha patit aquest diumenge intensos bombardejos per part de les forces governamentals. Després de les sirenes, de l'estrèpit del bombardeig, el silenci. I pocs minuts després, els "cascos blancs" corren pels carrers més castigats per les bombes a la recerca de possibles supervivents.\nEls veïns d'Harasta, un suburbi de Ghouta, han hagut de tornar a tirar de les poques forces que els queden per sortir als carrers un cop més a la recerca de possibles supervivents sota la runa.\nEn una de les cases més castigades per les bombes es concentra un grup de persones esperançades i nervioses. Sota les parts dels edificis enfonsades hi ha una nena. Està viva. Els veïns s'organitzen per obrir forat i treure-la. Paraules d'ànim i escalf quan arriben fins on és ella.\nAconsegueixen treure-la amb vida de les restes de la casa ensorrada, els seus ulls carregats de por, llàgrimes i esperança miren al voltant sense entendre res.\nAquest enclavament de l'est de Ghouta, als afores de la capital, és un dels últims bastions dels rebels. Aquí han estat assetjats per les forces governamentals durant cinc anys. Els últims vuit mesos, el bloqueig ha estat total.\nAbans de la guerra, a Harasta hi vivien dos milions de persones, ara ja només en queden 400.000. Les que no han pogut fugir o no han volgut fer-ho per la por de perdre-ho tot han passat gana i han vist morir veïns i familiars per les bombes, la gana o les malalties.\nAlgunes van començar a ser evacuades dimarts després d'un acord entre el govern i un grup rebel: 35 pacients greus a canvi de 34 presoners de les tropes fidels a , segons les xifres del règim sirià.\nI, enmig de tant trauma i tanta desesperació, un gest, per petit que sigui, dona ànims per continuar.\nNo hi ha treva per a les víctimes dels bombardejos a Síria


Andorra ajorna el pagament de les obres a les carreteres d'accés de França a causa de la pandèmia - Altaveu el diari digital d'Andorra\nAndorra ajorna el pagament de les obres a les carreteres d'accés de França a causa de la pandèmia\nÉs el corresponent a l'any 2020 que és farà efectiu el 2021 i són pels treballs en el tram entre entre Tarascon-Sur-Ariège i la frontera francoandorrana\n11/12/2020 (16:58 CET)\nAndorra i França han acordat que el Principat ajorni el pagament de les obres a les carreteres 20, 320 i 22 entre Tarascon-Sur-Ariège i la frontera francoandorrana. Degut a la crisis sanitària causada per la pandèmia del coronavirus, Andorra ha hagut de fer front a restriccions pressupostaries per pal·liar els efectes d’aquesta crisis sobre la seva economia nacional. Es va plantejar al ministeri d'Exteriors francès la possibilitat d'aplaçar el pagament i aquest organisme ho va acceptar.\nLa participació andorrana es reparteix al llarg de sis anys i de la manera següent: 0,5 milions d'euros, el primer any i 2 miluons més per any, durant els cinc anys següents, i pagats mitjançant fons concursables.\nL’objecte de l’acord entre els dos països és la millora de la viabilitat de l’accés al Principat d’Andorra des de Tarascon-sur-Ariège, lligat als riscos naturals, en especial a les allaus, la definició del pressupost destinat a finançar els estudis i les obres de prevenció dels riscos naturals, com també els terminis de la contribució. Un dels principals treballs és el de la rotonda a Tarascon que evitarà els embussos que són habituals en aquesta població de l'Arieja.\nLes primeres accions van ser la protecció d'alguns dels corredors d'allaus a la zona de l'Ospitalet on, molt sovint durant l'hivern, s'havia de tallar la circulació. En els corredors s'hi van instal·lar malles antiallaus i plantacions.


ULLS DE MEL NEGRE | Origen Gourmets\nInici / Vins amb D.O. / D.O. Penedès / Ulls de mel / ULLS DE MEL NEGRE\nULLS DE MEL NEGRE\nDe vinyes de més de 40 anys s’elabora aquest vi natural, sense sulfits afegits. La verema és realitza manualment i els raïms són seleccionats i premsats molt suaument. La fermentació es realitza amb llevats autòctons.\nColor cirera dens i intens amb reflexos violetes. Notes molt fresques i balsàmiques sobretot de prunes i gerds. Molt potent i voluminós en boca. Intens però delicat i elegant. Complex i amb un postgust molt llarg que li confereixen un agradable equilibri entre les notes especiadas, l’acidesa i la salinitat.\nCategories: Vins amb D.O., D.O. Penedès, Ulls de mel Product ID: 5023\nUll de llebre i garnatxa\nSigues el primer a opinar “ULLS DE MEL NEGRE” Cancel·la les respostes


Programació de cinema a l'Auditori de Sant Martí | A Bao A Qu\nDes del mes de març de 2015 un grup de joves d'entre 15 i 18 anys programa una pel·lícula cada mes a l'Auditori de Sant Martí. de Barcelona.\nEl col·lectiu de joves s'ha agrupat sota el nom de Unió Jove Cinemàtica Alternativa (UJAC) i es reuneix setmanalment per tal de seleccionar les pel·lícules, preparar les presentacions i els continguts de les sessions, i organitzar la difusió i comunicació. A més, compten amb el suport i la col·laboració de cineastes i professionals de l'equip d'A Bao A Qu - Cinema en curs.\nEs tracta d'un projecte singular a la ciutat de Barcelona que conjuga tres valors fonamentals: participació – proximitat – excel·lència. Els joves esdevenen protagonistes de la programació no només en tant que receptors, sinó també com a creadors-gestors.\nParteix de dues finalitats que són també dos reptes:\n- Propiciar que la cultura ocupi un lloc a la vida quotidiana dels joves mitjançant propostes queimpliquin el seu temps d'oci.\n- Motivar la participació activa dels joves en la vida cultural dels barris i de la ciutat donant-los les eines perquè organitzin esdeveniments de qualitat.\nLa programació se centra en cinema d'autor europeu i més particularment a aquell cinema allunyat dels circuits més comercials. En aquest sentit, la iniciativa vol ser també una oportunitat perquè els i les joves descobreixin un cinema que habitualment no tenen a l'abast o desconeixen i al mateix temps convertir-se en un referent pel barri i per la ciutat.\nEl projecte es desenvolupa en el marc del programa europeu Moving Cinema, liderat per A Bao A Qu i desenvolupat juntament amb Meno Avilys (Lituània), Os Filhos de Lumière (Portugal), el Center for de Moving Image (Escòcia) i la Cinémathèque française (França).


Repertori Electrònic de Textos Orals Catalans\nEl Repertori Electrònic de Textos Orals Catalans (RETOC) és un corpus de veu digitalitzada, parcialment transcrita i accessible universalment a través dInternet, actualment operatiu, però encara millorable, pel que fa a les funcions de consulta i a les de desenvolupament (tractament de les mostres, transcripció o/i sincronització). La versió actual és multiplataforma i funciona a partir deines públiques com el llenguatge de programació PERL i el laboratori fonètic virtual Praat; i té, a més, lavantatge que el 95% del treball de constitució dels corpus es pot fer de manera cooperativa a través dInternet.\nFonamentalment, hi ha conferències de nivell universitari i enregistraments de mitjans de comunicació oral, organitzats en subcorpus a través dels quals pots accedir a cada enregistrament.. Pel que fa al nombre dhores, totes accesibles, en podeu consultar líndex general. La previsió és que la infraestructura actual ens permetrà acumular-ne fins a 1800h, amb una estimació de més de 15M de mots.\nAquest projecte embrionari sha pogut desenvolupar sobretot gràcies a la relació amb el projecte DOPO (Diagnòstic Ortològic per Ordinador) de col·laboració del Laboratori de Tecnologies Lingüístiques (LATEL) amb la Unitat dAssessorament Lingüístic (UAL) de Catalunya Ràdio, projecte que nha finançat una part molt important.\nPer comentaris i observacions, poseu-vos en contacte amb Lluís de Yzaguirre i Maura


la cotorra de SIMAT: El Consell encarrega a Agustina Brines, Orengo, José Ramón Tíller i José Luís Vera la difícil tasca de netejar IMELSA.\nEl Consell encarrega a Agustina Brines, Orengo, José Ramón Tíller i José Luís Vera la difícil tasca de netejar IMELSA.\nEste matí Levante-emv publicava el nomenament d'Agus Brines com a subgerent d'IMELSA.\nLa que fora alcaldessa a simat de la Valldigna ha estat escollida per formar part del quartet encarregat de gestionar IMELSA.\nHi ha un pla de neteja a fons i un equip per a executar-ho. El corresponsal polític del president Ximo Puig en la diputació, el vicesecretari de Relacions Institucionals del PSPV, José Manuel Orengo, ha triat als que seran els seus hòmens per a posar en orde la societat pública investigada per la Fiscalia Anticorrupció i la UCO com a epicentre de la presumpta trama de corrupció per cobrament de comissions en contractes públics. Hui es constituirà el consell d'administració de la societat, que triarà com a gerent a José Ramón Tíller.\nLa persona encarregada de dirigir els servicis jurídics d'Imelsa serà el lletrat José Luis Vera, que ha sigut magistrat en l'Audiència de València i ha representat a l'acusació popular en causes contra la corrupció com el cas Fabra (per la Unió de Consumidors) o Terra Mítica o el cas IVEX, en eixos casos com a lletrat del PSPV. Jurista de reconegut prestigi, ha sigut, a més, professor de Dret Civil i Constitucional en la Universitat de València. Tant el PSPV, com els seus socis de govern han entés que el seu perfil casa a la perfecció amb les necessitats d'una empresa els responsables de les quals hauran de treballar braç a braç amb la Fiscalia Anticorrupció i el jutge.\nEn l'esquema de gestió compartida copiat del pacte de la Generalitat, Imelsa serà governada per un gerent i una subgerent. Este últim lloc serà ocupat per Agustina Brins, directiva de l'empresa pública de foment de l'ocupació i formació a Burjassot Cemef. Brines és Graduada Social i actual membre de l'executiva nacional del Bloc.\nPublicado por Camot en 18:56


Novembre – 2013 – Compromís per Vinalesa\nDissabte 9 de novembre, tots a València\nDes del BLOC Compromís de Vinalesa ens sumem a totes les mobilitzacions en defensa de RTVV. Els treballadors no són els culpables. Una RTVV pública, de qualitat i en valencià, és possible i és necessària.\nLa posada en marxa de la Ràdio Televisió Valenciana (RTVV), les primeres ràdio i televisió públiques estrictament valencianes, a l’any 1989, va representar una oportunitat històrica per tal de dotar-nos d’una ferramenta fonamental que fomentara la nostra llengua i la…\nComença la Tardor Cultural\nEl pròxim dissabte 16 de novembre començarà la Tardor Cultural 2013 organitzada pel BLOC Compromís de Vinalesa. Enguany hem volgut convidar al primer acte a l’escriptor d’Alfara, Pau Marqués. El 16 de novembre, a les set de vesprada, al saló…


El Cercado de Arriba Cortelazor Espanya - Ofertes d'hotels amb els MILLORS DESCOMPTES EN LÍNIA\nTia Sabina, s/n, Cortelazor, Cortelazor, Espanya, 21208 - Molt bona ubicació - Veure al mapa\nMés informació sobre El Cercado de Arriba\nPer als viatgers què vulguin captar les imatges i els sons de Cortelazor, El Cercado de Arriba és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Cercado de Arriba ofereix un servei impecable i compleix amb totes les exigències dels més experimentats viatgers. A l'hotel s'hi pot gaudir d'unes comoditats de primera classe com instal.lacions de barbacoa, visites turístiques.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Sigui quin sigui el motiu del seu viatge, El Cercado de Arriba és una selecció idònia per a la vostra estada a Cortelazor.


Escala de paraules - Viquipèdia, l'enciclopèdia lliure\nEscala de paraules (Word Ladder) és un joc inventat per Lewis Carroll, l'autor de llibres com Alícia al País de les Meravelles o Alícia a través de l'Espill.\nEl jugador rep una paraula d'inici i una paraula objectiu. Per guanyar el joc, el jugador ha de convertir la paraula d'inici en la paraula objectiu, creant una paraula real a cada pas. Per fer això, el jugador pot triar una de les següents opcions a cada pas:\nAfegir una lletra\nTreure una lletra\nCanviar una lletra\nUtilitzar les mateixes lletres en ordre diferent (anagrama)\nEn aquest exemple, el jugador rep la paraula d'inici porc i la paraula objectiu branca.\nport (canvia una lletra)\nmort (canvia una lletra)\nmolt (canvia una lletra)\nmolta (afegeix una lletra)\nmalta (canvia una lletra)\nmala (treu una lletra)\nmal (treu una lletra)\ntal (canvia una lletra)\ntalc (afegeix una lletra)\ntanc (canvia una lletra)\nbanc (canvia una lletra)\nbanca (afegeix una lletra)\nbranca (afegeix una lletra)\nNormalment, es dóna una puntuació més alta com menys paraules intermèdies hi hagi, però en algunes varietats es premia la quantitat; un jugador que conegui més vocabulari podrà posar més paraules. Altres versions del joc només permeten fer canvis de lletres, no afegir-ne ni eliminar-ne.\nObtingut de «https://ca.wikipedia.org/w/index.php?title=Escala_de_paraules&oldid=25064370»\nLa pàgina va ser modificada per darrera vegada el 27 set 2020 a les 02:34.


Navarcles: notícies aparegudes en diaris i revistes antigues: Defunció d'Enric Camprubí, voreres, canal del Manganell i temps (28-11-1912)\nDefunció d'Enric Camprubí, voreres, canal del Manganell i temps (28-11-1912)\nEl Pla de Bages, 28 de novembre de 1912, Núm.2566\nA la edat de 65 anys y confortat ab els Sants Sagraments s’ha dormit en la pau del Senyor el nostre amic don Enric Camprubí.\nEl finat era natural de Sallent pro feya molts anys que vivia a Navarcles aont era molt apreciat pel seu caràcter bondadós y noblesa de cor.\nHavia sigut durant una serie d’anys encarregat de la fábrica de don Isidro Puig y Companyia d’aquesta població, en qual cárrec que desempenyá fins a edat ben avensada, va demostrar els seus conexements en la industria tecstil.\nCiutadá escrupulós dels seus debers, l’havien distingit ab l’honrós cárrec de Jutge municipal, demostrant en el cumpliment del metex gran honradesa y imparcialitat.\nEra fervent católic y tradicionalista convensut.\nLa seva mort, no per prevista ha sigut menos sentida en tota la població.\nRebin la afligida viuda y demés apreciable família del finat el testimoni de nostre sentit pèsam per tan irreparable pérdua.\n-S’ha comensat ja la millora pública de que parlàvem en altra correspondencia, ordenada pel alcalde senyor Arrasti, referent a la construcció d’aceres en varis carrers, millora que es elogiada per tota la població.\nEs treballa de ferm en les de la baxada de Otzet, carrer céntric y concorregut. La millora alcansa també a altres carrers que cambiaran l’aspecte de nostra vila y será de gran comoditat pels habitants.\n-Es treballa ab gran activitat a les obres del canal de la fábrica que’ls senyors Jorba de Manresa tenen a Calders.\nEs una obra de gran importancia a que que hi treballen bon número d’obrers, entre els quals se n’hi conten una quarantena de Navarcles, lo que ajuda molt a passar la crisis agrícola actual.\n-De fret no’n parlem perque sembla que parlanne encara ne fa més. Aquí algun dia el termómetre ha baxat quatre graus sota zero."\nPublicat per llorenc ferrer a 16:09\nEtiquetes de comentaris: 1912, agricultura i vinicultura, aigua, alcaldes, El Pla de Bages, fàbriques, Joan Errasti, justícia, matrimonis naixements i defuncions, meteorologia, urbanisme


B&B La Torre Loceri Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nB&B La TorreVico IV Roma, Loceri, Loceri, Itàlia, 08040 - Veure al mapaExcel·lent8,5Basada en19comentarisB&B La TorreVeure més fotosplatjaVeure més fotosVeure totes les 24 fotosMolt bona ubicació 8,6Veure al mapa8,6Ubicació\nSobre l'allotjamentDescripcióSi el que està buscant és per un hotel ben situat a Loceri, no busqui més enllà de B&B La Torre. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. B&B La Torre ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix transport hotel/aeroport, servei de llançadora. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb escriptori, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a B&B La Torre.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesiahabitacions interconnectades disponiblesplat de dutxaescriptorillits extrallargs (> 2 metres)televisió de pantalla planaMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el B&B La Torre de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


L'eclipsi de lluna: la nova proposta de les Nits Temàtiques - VilaWeb\nDimarts 12.08.2008 00:04\nL'eclipsi de lluna: la nova proposta de les Nits Temàtiques\nAquest dissabte es produirà un dels grans espectacles que ofereix el cel: un eclipsi parcial de lluna. Per als amants d’aquests esdeveniments, la nova convocatòria de les Nits Temàtiques ha convidat al dr. Enric Marco, del departament d'Astronomia i Astrofísica de la Universitat de València, a explicar amb imatges en què consisteixen aquestes espectaculars efemèrides. A més, a través de telescopis es podrà seguir l'eclipsi en directe i observar Júpiter i les seues quatre llunes majors: Ió, Europa, Ganímedes i Cal·listo.\nL’eclipsi, que observarem des de la terrassa de Ca les Senyoretes d’Otos, començarà a les 20:24:49 h en la fase penumbral, i la parcial s’iniciarà a les 21:36:07. El punt màxim de l’eclipsi serà a les 23:10:09.\nLes places, limitades, s’han de reservar a través del telèfon 962358032 o el correu casa@ruralotos.com.\nNits temàtiques a Ca les Senyoretes


Fa prop de dos anys de la primera sentència judicial - Regió7\nFa prop de dos anys de la primera sentència judicial\nEl jutge va ordenar tornar 5.223 euros que havien estat pagats per un propietari de finques\nEl 3 de febrer del 2018, el president del grup municipal del PSC, Felip González, va fer públic que una «primera sentència» obligava l'Ajuntament de Manresa a tornar 5.223 euros a un propietari de finques.\nLa sentència havia estat emesa pel Jutjat Contenciós Administratiu número 12 de Barcelona, que ordenava la devolució de la quantitat esmentada. Segons el polític socialista, després de la devolució dels 5.223 euros en plusvàlues derivada de la sentència del Tribunal Constitucional podia arribar un «degoteig» de reclamacions.\nEs dona la circumstància que el diari econòmic Expansión havia fet públic per les mateixes dates que el Jutjat Contenciós Administratiu número 2 de Barcelona havia obert la via per no pagar la plusvàlua municipal fins i tot encara que amb la transacció hi hagués hagut guanys.\nAquesta sentència pionera eximia del pagament de la plusvàlua, malgrat que hi va haver increment del valor, perquè el govern central no havia reformat l'impost, com exigia la sentència del Constitucional, ja que considerava que no hi havia manera de liquidar-lo.\nAixí que la justícia ja no només anul·lava la plusvàlua municipal quan no hi havia hagut augment de valor, sinó que també quan n'hi havia hagut. I ho feia perquè el Govern central no havia reformat l'impost com exigia la sentència del Tribunal Constitucional.


Esports - El PHC Sant Cugat rep el gol de l'empat amb el temps exhaurit en una nova jornada polèmica al pav 2\nEl PHC Sant Cugat rep el gol de l'empat amb el temps exhaurit en una nova jornada polèmica al pav 2\nel 16/gen/16 Dani Aguilà Hoquei PDF\nEl Patí Hoquei Club Sant Cugat femení encaixa el gol de l'empat davant el Mataró (3-3) amb el temps exhaurit en un nou partit farcit de polèmica arbitral al pav 2 de la Rambla del Celler. Les mataronines han anotat el gol de l'empat en un penal que l'àrbitre ha xiulat en el darrer segon, una acció molt protestada pel cos tècnic, jugadores i afició vermell-i-negres. El tècnic de les santcugatenques, Jaume Oms, ha considerat determinant les decisions del col·legiat en el resultat del matx.\nAmb el triomf del Vila-sana el Patí Hoquei Club Sant Cugat lidera ara la classificació amb una diferència de cinc punts.\nJaume Oms, després de l'última acció del partit


BTCCES – Formació mixta (presencial-online)\nFormació mixta (presencial-online).\nBTCCES / Formació / Formació mixta (presencial-online)\nMolts cursos combinen la metodologia presencial amb la metodologia a distància o a través d’Internet.\nEn aquests casos, s’exigeix al menys l’assistència a una sessió a principi de curs i una altra al final, per a la validació dels coneixements adquirits.\nLa metodologia mixta és molt habitual en els cursos dirigits a l’administració pública.\nTambé és necessària en els cursos tècnics de seguretat en equips de treball (carretons elevadors, plataformes…) per la necessitat de realitzar pràctiques presencials amb aquests aparells.


Maalox ESTÓMAC contra trastornat comprimits d'àcid menta\nMaalox ESTÓMAC contra trastornat comprimits d'àcid menta\nMaalox antiàcid molest pastilles de menta ESTÓMAC és un medicament que conté els antiàcids d'acció local. Treballen neutralitzant l'àcid secretat per l'estómac. Està indicat en adults (de 15 anys) a l'acidesa i el reflux àcid.\nPer a les advertències, precaucions d'ocupació i contra-indicacions, podeu consultar el manual de rajoles antiácidas Maalox menta.\nDescripció Maalox contra el malestar estomacal comprimits d'àcid menta\nComposició de Maalox antiàcid pastilles de menta\n400 mg d'hidròxid d'alumini, hidròxid de magnesi 400 mg\nExcipients: manitol, midó polvoritzat 3% de sacarosa, sorbitol, sacarina de sodi, pols de gust de menta (limonè, mentona, isomentona, acetat de mentilo, néomenthone, mentol), estearat de magnesi, sacarosa compressió directa.\nExcipients amb efecte conegut: sorbitol, sacarosa.\nMaalox dosi de pastilles antiácidas menta\n1-2 pastilles Maalox pastilles antiácidas de menta adoptades xuclats o mastegats per tots els mitjans que no excedeixi de 6 dosis al dia o 12 comprimits al dia.\nLes advertències contra Maalox tauletes antiácidas menta\ninsuficiència renal (a causa de la presència de magnesi)\nMaalox condicionat tauletes antiácidas menta\nCaixa de 40 o 60 masticable, sabor a menta\nAtenció drogues Maalox tauletes antiácidas menta no és un producte com qualsevol altre. Llegir el prospecte abans d'ordenar. No deixeu que els medicaments fora de l'abast dels nens. Si els símptomes persisteixen, busqui el consell del seu metge o farmacèutic. Compte amb les incompatibilitats en els seus productes actuals.\nFarmacovigilància : Declarar una o efecte (s) indesitjable (s) connectada (s) amb l'ús d'un antiàcid drogues tauletes Maalox menta


El Pentàgon autoritza per primera vegada els serveis d'un advocat militar per defensar un presumpte terrorista detingut a Guantánamo. El Departament de Defensa nord-americà ha designat un advocat per a David Hicks, un australià convers a l'islamisme detingut a l'Afganistan l'any 2001. Com la resta dels més de 600 detinguts a Guantánamo, Hicks no sap de què se l'acusa ni tampoc la data del seu possible judici.\nEl Departament de Defensa nord-americà ha designat un alt càrrec de la Marina com a advocat defensor del detingut australià a la base naval de Guantánamo David Hicks, tot i que encara no ha informat dels càrrecs que s'imputen a l'arrestat ni de la data del judici militar. Segons un comunicat del Pentàgon citat per la cadena nord-americana CNN, Hicks rebrà la primera visita del seu advocat, el comandant de la Marina nord-americà Michael Mori, quan aquest arribi a la base naval nord-americana, en territori cubà. El militar defensor de Hicks, segons el comunicat del Pentàgon, l'informarà de les possibilitats de comptar amb un advocat defensor civil i un conseller australià. La cadena nord-americana CNN ha assegurat que el subsecretari de Defensa nord-americà, Paul Wolfowitz, encara no ha decidit els càrrecs que se li imputen al ciutadà australià, tot i que fa anys que està detingut a la base de Guantánamo.\nEls presos alliberats de Guantánamo asseguren haver viscut en cel·les de 2,4 per 1,9 metres